placido penitente anang boses ipakilala mo sa lahat ng kabataang iyan na mayroon kang karangalan, na ikaw ay anak ng isang lalawigang matapang at bayani, na doon ang isang paghalay ay hinuhugasan ng dugo. taga batangan ka, placido penitente! gumanti ka, placido penitente! at ang binatay umuungol at nagngangalit ang mga ngipin at binubunggo ang lahat ng tao sa lansangan, sa tulay ng espana, na wariy naghahanap ng basagulo. sa huling pook na itoy nakakita ng isang sasakyang kinalululanan ng vice rector na si. sibyla, na kasama si. custodio, at nagtaglay siya ng malaking nasang sunggaban ang pari at ihagis sa ilog. nagpatuloy sa escolta at ngalingali nang pagsususuntukin ang dalawang agustino, na nangakaupo sa pintuan ng tindahan ni quiroga, na nagtatawanan at binibiro ang iba pang prayle na nasa loob ng tinda at nakikipag usap; nadidingig ang kanilang masasayang boses at matutunog na halakhakan.